《月上海棠 闻雁》
清代·曹慎仪

曲屏香烬烟丝绝。听悲凉、雁去声呜咽。病里诗魂，更春归、落花时节。

江南远、遥望云波万叠。

唤回乡梦关情切。叹飘零、也似人离别。漫说传书，又还愁、一行吹灭。

空凄断，残影虚窗冷月。

作者简介：曹慎仪（约乾嘉期间），字叔蕙，清江西新建人，礼部尚书曹文恪（脩先）公孙女，雪浦侍郎同里顾侍郎清昕室。